దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
క్యాన్సర్‌తో ఏడాదిన్నర వయసున్న కూతురి మరణం.. విషాద వేళ అనూహ్యంగా వరల్డ్ కప్ ఛాన్స్
పాకిస్థాన్ హిట్టర్ అసిఫ్ అలీ 18 నెలల కుమార్తె క్యాన్సర్‌తో పోరాడుతూ కన్నుమూసింది. కూతురు చనిపోయిన మరుసటి రోజు అనూహ్యంగా అతడికి వరల్డ్ కప్ జట్టులో చోటు దక్కింది. అసిఫ్‌ కుటుంబీకులకు పాకిస్థాన్ అండగా నిలిచింది.
Samayam Telugu | Updated:
May 20, 2019, 06:53PM IST
హైలైట్స్
పాకిస్థాన్ హిట్టర్ అసిఫ్ అలీ 18 నెలల కుమార్తె క్యాన్సర్‌తో పోరాడుతూ కన్నుమూసింది.
కూతురు చనిపోయిన మరుసటి రోజు అనూహ్యంగా అతడికి వరల్డ్ కప్ జట్టులో చోటు దక్కింది.
అసిఫ్‌ కుటుంబీకులకు పాకిస్థాన్ అండగా నిలిచింది.
ఇంగ్లాండ్‌తో జరిగిన వన్డే సిరీస్‌లో 0-4 తేడాతో చిత్తుగా ఓడిన పాకిస్థాన్.. వరల్డ్ కప్ జట్టులో అనూహ్య మార్పులు చేసింది. ఇంతకు ముందు ప్రకటించిన 15 మంది ఆటగాళ్లలో ముగ్గురి ఆటగాళ్లపై పాకిస్థాన్ క్రికెట్ బోర్డ్ వేటు వేసింది. అబిద్‌ అలీ, ఫహీమ్‌ ఆష్రఫ్, జునైద్‌ ఖాన్‌‌ల స్థానంలో మహ్మద్‌ అమీర్‌, వాహబ్‌ రియాజ్‌, అసిఫ్‌ అలీలకు పీసీబీ ప్రపంచ కప్‌ జట్టులో అవకాశం కల్పించింది. వరల్డ్ కప్ జట్టులో చోటు దక్కించుకున్న అసిఫ్ అలీ ఇంట్లో తీవ్ర విషాదం చోటు చేసుకుంది.
పాక్ బ్యాట్స్‌మెన్ అయిన అసిఫ్ అలీ కుమార్తె నూర్ ఫాతిమా కేన్సర్‌తో పోరాడుతూ అమెరికాలో కన్నుమూసింది. 18 నెలల వయసున్న తన కూతురు చనిపోయిన మరుసటి రోజున అసిఫ్ అలీకి వరల్డ్ కప్ జట్టులో చోటు దక్కడం గమనార్హం. లాహోర్‌లో అసిఫ్ కుమార్తె అంత్యక్రియలు జరుగుతాయని.. కుమార్తెను కడసారి చూసేందుకు అతడు పాకిస్థాన్ వెళ్లి.. ప్రాక్టీస్ మ్యాచ్‌ సమయానికల్లా జట్టుతో చేరతాడని చీఫ్ సెలక్టర్ ఇంజమామ్ ఉల్ హక్ తెలిపారు. కష్ట కాలంలో అసిఫ్‌కు తోడుగా ఉంటామని ఆయన చెప్పారు.